CELEX: 52000PC0013
Language: fi
Date: 2000-01-21
Title: Ehdotus neuvoston asetus tiettyjä Ceutasta peräisin olevia kalastustuotteita koskevien yhteisön tariffikiintiöiden avaamisesta ja hallinnoinnista

Avis juridique important

|

52000PC0013

Ehdotus neuvoston asetus tiettyjä Ceutasta peräisin olevia kalastustuotteita koskevien yhteisön tariffikiintiöiden avaamisesta ja hallinnoinnista  /* KOM/2000/0013 lopull. */  

Ehdotus NEUVOSTON ASETUS tiettyjä Ceutasta peräisin olevia kalastustuotteita koskevien yhteisön tariffikiintiöiden avaamisesta ja hallinnoinnista(komission esittämä)PERUSTELUT1. Neuvosto avasi asetuksella (EY) N:o 2622/97 tariffikiintiöt vuosiksi 1998 ja 1999 Ceutasta peräisin oleville eläville kultaotsa-ahvenen ja meribassin poikasille ja nuorille kaloille (CN-koodi ex 0301 99 90), meribasseille (CN-koodi 0302 69 94) ja kultaotsa-ahvenille (CN-koodi 0302 69 95).2. Espanjan hallintoviranomaiset pyysivät 15. marraskuuta 1999 päivätyssä kirjeessään komissiota pidentämään näiden tariffikiintiöiden voimassaoloa vuoden 2000 loppuun. Neuvoston talousasioita käsittelevässä ryhmässä 24. marraskuuta käydyt epäviralliset keskustelut jäsenvaltioiden kanssa osoittivat kuitenkin, että ottaen huomioon pöytäkirjan kansallisten kansanedustuslaitosten asemasta Euroopan unionissa (Amsterdamin sopimuksen pöytäkirja N:o 9) neuvosto ei voisi hyväksyä neuvoston asetuksen (EY) N:o 2622/97 voimassaoloajan pidentämistä ennen 31. joulukuuta 1999. Tästä syystä on tarpeen avata uudelleen nämä kiintiöt hyväksymällä tämä ehdotus.3. Pyyntönsä tueksi Espanjan viranomaiset toimittivat Ceutan sosiaalista ja taloudellista tilaa koskevia tietoja, joista käyvät ilmi Ceutan talouden rajoitukset ja paikallisen kalastuselinkeinon vaikeudet.Tariffikiintiöiden avaaminen kyseisille tuotteille vuosiksi 2000, 2001 ja 2002 on perusteltua, koska Ceutan taloudellinen tila edellyttää tullietuuksien myöntämistä yhteisöön suuntautuvan viennin helpottamiseksi. Yhteisö soveltaa jo tiettyihin kolmansiin maihin, erityisesti Maghreb-maihin, tullietuuskohtelua samoihin CN-koodeihin kuuluvien tuotteiden osalta. Tämän perusteella olisi oikeutettua myöntää vastaavanlainen yhteisön tullikohtelu myös Ceutalle.Kiintiökausi kestää kunakin vuonna 1. päivästä tammikuuta 31. päivään joulukuuta. Koska neuvosto voi antaa tämän asetuksen vasta vuoden 2000 alussa, vuoden 2000 kiintiökausi kestää 1. päivästä huhtikuuta 31. päivään joulukuuta, mutta kiintiömäärä vastaa koko vuoden määrää.Vuotuiset kiintiömäärät ovat seuraavat:meribassin ja kultaotsa-ahvenen poikaset ja nuoret kalat 3 000 000 kappalettameribassit ja kultaotsa-ahvenet 100 tonniaMäärät on laskettu Espanjan viranomaisten antamien kyseisten tuotteiden arvioitua tuotantoa koskevien tietojen perusteella.2000/0026 (ACC)Ehdotus NEUVOSTON ASETUS tiettyjä Ceutasta peräisin olevia kalastustuotteita koskevien yhteisön tariffikiintiöiden avaamisesta ja hallinnoinnistaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen [1],[1] EYVL C ..., ..., s. ...sekä katsoo seuraavaa:(1) Neuvosto avasi asetuksella (EY) N:o 2622/97 [2] yhteisön tullittomat tariffikiintiöt vuosiksi 1998 ja 1999 Ceutasta peräisin oleville eläville meribassin ja kultaotsa-ahvenen poikasille ja nuorille kaloille, meribasseille ja kultaotsa-ahvenille (järjestysnumerot 09.0321 ja 09.0322).[2] EYVL L 354, 30.12.1997, s. 7.(2) Espanjan kuningaskunta pyytää 15 päivänä marraskuuta 1999 päivätyssä kirjeessään, että asetuksessa (EY) N:o 2622/97 tarkoitettujen kiintiöiden voimassaoloa pidennettäisiin vuoden 2000 loppuun.(3) Pyyntönsä tueksi Espanjan viranomaiset toimittivat Ceutan sosiaalista ja taloudellista tilaa koskevia tietoja, joista käyvät ilmi Ceutan talouden rajoitukset ja paikallisen kalastuselinkeinon vaikeudet. Pyyntö on perusteltu, koska Ceutan taloudellinen tila edellyttää tullietuuksien myöntämistä yhteisöön suuntautuvan viennin helpottamiseksi.(4) Pyyntö toimitettiin niin myöhään, että neuvosto ei voinut antaa näiden kiintiöiden voimassaolon pidentämistä koskevaa asetusta ennen 31 päivää joulukuuta 1999. Kiintiöt avataan tästä syystä uudelleen tällä asetuksella.(5) Kyseisten toimenpiteiden järkiperäinen soveltaminen edellyttää, että kiintiöiden voimassaoloaikaa ei rajoiteta vuoteen 2000 vaan että se ulotetaan vuoden 2002 loppuun.(6) Kiintiökauden olisi kunakin vuonna kestettävä 1 päivästä tammikuuta 31 päivään joulukuuta. Koska tätä asetusta sovelletaan vasta 1 päivästä huhtikuuta 2000, vuoden 2000 kiintiökauden olisi kestettävä 1 päivästä huhtikuuta 31 päivään joulukuuta, mutta kiintiömäärän olisi vastattava koko vuoden määrää.(7) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annettuun komission asetukseen (ETY) N:o 2454/93 [3], on kodifioitu sellaisten tariffikiintiöiden hallinnointisäännöt, joita on tarkoitus käyttää tulli-ilmoitusten päivämäärien mukaisessa aikajärjestyksessä.[3] EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o (EYVL L .., ... , s. ...).(8) Tällä asetuksella käyttöön otettujen tariffikiintiöiden käytön edellytyksenä on asetuksen (ETY) N:o 2913/92 [4] 27 artiklan mukainen etuuskohteluun oikeuttava alkuperä,[4] EYVL L 302, 19.10.1992, s. 1, asetus sellaisena kuin se on viimeksi muutettuna asetuksella (EY) N:o (EYVL L ..., ..., s. ...).ON ANTANUT TÄMÄN ASETUKSEN:1 artiklaTullit, joita sovelletaan seuraavien Ceutasta peräisin olevien tuotteiden tuonnissa yhteisöön, suspendoidaan vuoden 2000 osalta 1 päivästä huhtikuuta 31 päivään joulukuuta ja vuosien 2001 ja 2002 osalta 1 päivästä tammikuuta 31 päivään joulukuuta seuraavassa ilmoitetuille tasoille ja esitettyjen yhteisön tariffikiintiöiden rajoissa:>TAULUKON PAIKKA>2 artiklaSelvitys tuotteiden alkuperäasemasta annetaan neuvoston asetuksen (ETY) N:o 1135/88 [5] 6 artiklan mukaisesti.[5] EYVL L 114, 2.5.1988, s. 1, asetus sellaisena kuin se on viimeksi muutettuna asetuksella (ETY) N:o (EYVL L ..., ..., s. ...).3 artiklaKomissio hallinnoi 1 artiklassa tarkoitettuja tariffikiintiöitä asetuksen (ETY) N:o 2454/93 308 a -  308 c artiklan säännösten mukaisesti.4 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä huhtikuuta 2000.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  päivänä kuuta .Neuvoston puolestaPuheenjohtaja>TAULUKON PAIKKA>